Управляващият орган на програма „Околна среда“ 2021-2027 г. (ПОС 2021-2027 г.) обяви процедура за предоставяне на безвъзмездна финансова помощ чрез подбор BG16FFPR002-2.009 „Информационни кампании – БИТОВИ ОТПАДЪЦИ“  по Приоритет 2 „Отпадъци“ на Програма „Околна среда“ 2021 – 2027 г. и кани желаещите допустими кандидати да подадат проектни предложения.
[bookmark: _Hlk138944860]Целта на процедурата е да се подпомогне на местно и регионално ниво повишаването на осведомеността на населението за целите за управление на отпадъците, за правата, задълженията, възможностите и добри практики за устойчиво потребление и преход към кръгова икономика, чрез осигуреното допълващо финансиране от ПОС 2021-2027 г. за изпълнение на одобрени стратегии за ВОМР на МИГ с предвидено такова допълващо финансиране от приоритет „Отпадъци“ на програмата.
Допустими кандидати по процедурата са общини от състава на съответната МИГ с одобрени Стратегии за ВОМР за периода 2021-2027 г., включващи дейности в сектор „отпадъци“ и юридически лица с нестопанска цел (ЮЛНЦ), включително и техни клонове със седалище и адрес на управление на територията на община от състава на съответна МИГ.
Общият размер на средствата, които могат да бъдат предоставени по процедурата под формата на БФП е до 3 627 730,94 евро,  от които до 557 141,98 евро за региона в преход и до 3 070 588,96 евро за по-слаборазвитите региони. Максималният размер на допустимите разходи, който може да бъде предоставен за един проект, е до 51 129,19 евро.
Пълният комплект документи е публикуван в Информационната система за управление и наблюдение на средствата от Европейските структурни и инвестиционни фондове за периода 2021-2027 г. (ИСУН) https://eumis2020.government.bg и в секция „Оперативна програма Околна среда“ на Единния информационен портал на европейските структурни и инвестиционни фондове www.eufunds.bg.
Крайният срок за подаване на проектни предложения по процедурата е до 23.59 часа на 21.09.2026 г. (понеделник) само чрез системата ИСУН.
Кандидатите, в т.ч. и партньорите, по процедурата могат да искат разяснения по частта „Условия за кандидатстване“, в срок до три седмици преди крайния срок за подаване на проектните предложения, като изпращат въпроси чрез системата ИСУН, модул Е-кандидатстване, секция „Отворени процедури“/„Разяснения към процедурата“.
Насоки за кандидатстване и изпълнение по процедурата

